Mi ara nuɣal ɣer zik ad naf taddart-agi n w At Ḥiğa meẓẓiyet, ulac aṭas n yiderma, ad naf llan kraḍ: wigi : At Bucama, At Lqasem, At Ḥiǧa, rnu ɣer waya bnan s ṭṭub neɣ s uẓru, iberdan-is ur xdimen ara, ula d lgaz akked trisiti ulac deg yixxamen.Mi ara nemuqel ɣer yiseggasen-agi ineggura,nezmer ad d-nini taddart n w At Ḥiǧa tuɣal d tamdint, acku sɛan aṭas n yiderma, ixxamen-is d wid n tura tesɛa aṭas n tḥuna, leqhawi…Ad naf bnan tasnawit d tamaynut, lulen-d aṭas n yidurma am : w At Bucama, At Daḥman,At Budwala, At Ḥwari.